CELEX: C2007/140/07
Language: et
Date: 2007-06-23 00:00:00
Title: Kohtuasi C-386/05: Euroopa Kohtu (neljas koda) 3. mai 2007 . aasta otsus (Oberster Gerichtshof'i (Austria) eelotsusetaotlus) — Color Drack GmbH versus Lexx International Vertriebs GmbH (Kohtualluvus, kohtuotsuste tunnustamine ja täitmine tsiviil- ja kaubandusasjades — Määrus (EÜ) nr 44/2001 — Kohtualluvus erandjuhtudel — Artikli 5 punkti 1 alapunkti b esimene taane — Asjaomase lepingulise kohustuse täitmise paiga kohus — Müük — Sama liikmesriigi eri kohtades üle antud kaup)

23.6.2007   
            
            
               ET
            
            
               Euroopa Liidu Teataja
            
            
               C 140/4
            
         Euroopa Kohtu (neljas koda) 3. mai 2007. aasta otsus (Oberster Gerichtshof'i (Austria) eelotsusetaotlus) — Color Drack GmbH versus Lexx International Vertriebs GmbH
   (Kohtuasi C-386/05) (1)
   
   (Kohtualluvus, kohtuotsuste tunnustamine ja täitmine tsiviil- ja kaubandusasjades - Määrus (EÜ) nr 44/2001 - Kohtualluvus erandjuhtudel - Artikli 5 punkti 1 alapunkti b esimene taane - Asjaomase lepingulise kohustuse täitmise paiga kohus - Müük - Sama liikmesriigi eri kohtades üle antud kaup)
   (2007/C 140/07)
   Kohtumenetluse keel: saksa
   Eelotsusetaotluse esitanud kohus
   Oberster Gerichtshof
   Põhikohtuasja pooled
   
      Hageja: Color Drack GmbH
   
      Kostja: Lexx International Vertriebs GmbH
   Kohtuasja ese
   Eelotsusetaotlus — Oberster Gerichtshof — Nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (EÜT 2001, L 12, lk 1; ELT eriväljaanne 19/04, lk 42) artikli punkti 1 alapunkti b tõlgendamine — Kohtualluvus erandjuhtudel — Koht, kus kaubad müügilepingu alusel üle anti — Üleandmise kohtade paljusus
   Resolutiivosa
   Nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades artikli 5 punkti 1 alapunkti b esimest taanet tuleb tõlgendada nii, et see säte on kohaldatav juhul, kui tegemist on kauba üleandmise kohtade paljususega ühes liikmesriigis. Sellisel juhul on kõigi müügilepingust tulenevate hagide lahendamiseks pädev see kohus, kelle tööpiirkonda kuulub peamise tarne koht, mis tuleb kindlaks määrata majanduslike kriteeriumide alusel. Kui peamise tarne kohta ei ole võimalik kindlaks teha, võib hageja kaevata kostja omal valikul ühte kauba üleandmise koha järgsetest kohtutest.
   
      (1)  ELT C 10, 14.1.2006.